burgasdotpro/wikipedia huggingface dataset:
Ústup

Ústup alebo ustúpenie (ustupovanie) môže byť:
Ústup môže byť aj obec v Česku v okrese Blansko v Juhomoravskom kraji, pozri Ústup (obec)
Majstrovstvá Afriky v netballe 2010

Majstrovstvá Afriky v netballe 2010 boli 1. majstrovstvá Afriky v netballe žien, ktoré organizuje Africká netballová konfederácia (CANA). Konali sa od 6.9. septembra 2010 v Pretórii, v Južnej Afrike, za účasti 6 tímov. Aj keď sa turnaja zúčastnila aj Uganda, na šampionát priletela neskôr, a jej odohrané zápasy sa nezapočítavali do oficiálnych výsledkov. Svazijsko nepriletelo vôbec. Ďalšie krajiny ako Ghana, Keňa a Zambia sa tiež turnaja nezúčastnili. Všetky zápasy sa hrali v Mamelodi Campus Arena. Aj keď sa víťazom turnaja stala domáca Južná Afrika, oficiálnym víťazom prvých majstrovstiev Afriky sa stalo Malawi, ktoré sa turnaja nezúčastnilo, ale ktoré v tom čase bolo najvyššie rebríčkovo postaveným africkým tímom a už istým účastníkom MS 2011.
Majstrovstvá zároveň slúžili ako kvalifikácia na Majstrovstvá sveta 2011, ktoré sa konali v Singapure. Kvalifikovali sa na ne 2 najlepšie tímy. Malawi sa kvalifikovalo priamo z MS 2007.
Výsledky.
Play off sa nehralo
Majstrovstvá Afriky v netballe

Majstrovstvá Afriky v netballe je africké vrcholné podujatie národných družstiev v netballe, ktoré riadi Africká netballová konfederácia (Netball Africa, predtým CANA). Prvé majstrovstvá Afriky sa konali v roku 2010 v Južnej Afrike. Išlo vtedy zároveň aj o kvalifikáciu na MS 2007. Prvé dva turnaje majstrovstiev Afriky vyhralo družstvo . Najúspešnejším tímom je ale spolu s , ktoré zvíťazili trikrát.
Majstrovstvá Afriky slúžia niekedy aj ako kvalifikácia afrických družstiev na majstrovstvá sveta.
V roku 2011 mala Ghana organizovať pod patronátom CANA "Africký pohár národov", ktorého sa malo zúčastniť 6 afrických družstiev, ale turnaj bol na poslednú chvíľu zrušený.
Bytčianska ulica (Žilina)

Bytčianska je frekventovaná ulica v Žiline a vytvára cestné spojenie s Bytčou.
Priebeh.
Pomenovaná je podľa slovenského mesta Bytča a prechádza ako cesta II/507 mestskými časťami Budatín a Považský Chlmec. Nadväzuje na Estakádu za premostením Váhu v Budatíne a pokračuje križovatkou s cestou I/11 (smer Čadca), za ktorou mostom prekonáva Kysucu a vchádza do Považského Chlmca. Vedie celou mestskou časťou a neskôr lemuje priemyselné podniky. Končí na hranici mesta, kde pokračuje ako cesta II/507.
Lamborghini Sesto Elemento

Lamborghini Sesto Elemento je koncept automobilu od Lamborghini postavený na základe typu Lamborghini Gallardo. Názov auta nadväzuje na atómové číslo uhlíka-6 kvôli rozsiahlemu využitiu karbónu. Využíva 5.2L V10 motor z Gallarda a váži menej ako tonu. Vďaka tomu zrýchli z 0 na 100 km/h za 2,5 s a jeho maximálna rýchlosť dosahuje 350 km/h. Vyrobí sa 20 kusov + jeden pre múzeum, cena bude asi 2mil. €.
Ferrari 288 GTO

Ferrari 288 GTO je superšportový automobil, vyrábaný automobilkou Ferrari v rokoch 1984 – 1986. Vyrobených bolo iba 272 kusov za vtedajšiu cenu asi 6500 libier. Je to jedno z 3 áut Ferrari, ktoré dostali cenné označenie GTO (Gran Turismo Omologato) – Ferrari 250 GTO, 288 GTO a 599 GTO. 288 GTO je nástupca legendárneho 250 GTO a neskôr bol nahradený modelom Ferrari F40. Model 288 technicky vychádza z Ferrari 308 GTB o čom svedčí aj vzhľad a rovnaký znak – legendárny „predok naopak“.
Špecifikácia.
Motor.
Je to vidlicový osemvalec s objemom . Disponuje vstrekovaním pomocou karburátora – Magneti-Marelli, bol preplňovaný dvoma rovnako veľkými turbodúchadlami IHI. Mal rozvody DOHC (4ventily/valec) a kompresný pomer 7,6:1. Rozmery valca / (priemer, zdvih).
GTO Evoluzione.
V roku 1987 bolo postavených 5 vozidiel a jeden prototyp, mali výrazný bodykit (dodnes považované za najškaredšie Ferrari). Motor však mal výkon 650 koní a auto vážilo len . Maximálna rýchlosť bola až /h. GTO Evoluzione bolo postavené pre preteky skupiny B, ktoré boli zrušené krátko pred dokončením modelu. Ale aj dnes je toto auto považované za obrovskú legendu.
Mengli I. Geraj

Mengli I. Geraj (varianty priezviska: Gerej, Girej, Gírej, Giraj; v modernej krymskotatárčine "I Meñli Geray"; * 1445 - † 1515) bol krymský chán a syn Hadžího I. Geraja.
Životopis.
Mengli Geraj sa na trón dostal v roku 1466. V roku 1475 ho porazili Turci. Neskôr odišiel do Konštantínopolu. Na trón sa vrátil v roku 1478. Rozvíjal Krymský chanát a založil opevnenie Ozu. Vyhlásil sa za kagana. Mal synov Mehmeda, Sahiba a dcéru menom Ayşe Hafsa Sultan, ktorá sa stala panovníčkou Osmanskej ríše a ženou sultána Selima I., ktorému porodila budúceho sultána Süleymana I. Mengli Geraj bol pochovaný v mauzóleu v Durbe.
Berlinetta

Berlinetta je klasické talianske automobilové kupé, 2- až 4-miestne s dvoma dverami (pôvodne s motorom vpredu). Interiér bol pri pôvodných modeloch luxusný a auto nemalo až taký silný motor, existovali však aj "odľahčené" verzie, ktoré boli pravý opak luxusu. Postupne sa však vytvoril kompromis a pojem Berlinetta sa používa dodnes. Pôvodný význam pre Berlinetta v taliančine je "malý sedan". Tento termín bol predstavený v roku 1930 a spopularizovaný automobilkou Ferrari v roku 1950. Maserati, Opel, Alfa Romeo a ďalší európski výrobcovia automobilov tiež používajú označenie Berlinetta.
Holokaust (divadelná hra)

Holokaust je divadelná hra Viliama Klimáčka na tému holokaust na Slovensku. Hru s podtitulom „Príbeh, na ktorý by Slovensko najradšej zabudlo“ napísal na objednávku Divadla Aréna, ktoré ho uviedlo ako súčasť svojho tzv. Občianskeho cyklu. Hra mala premiéru 12. decembra 2012 v Divadle Aréna.
Téma.
Hra "Holokaust" vznikla na základe podnetu Hildy Hraboveckej, autorky knihy "Ruka s vytetovaným číslom" a účastníčky prvého dievčenského transportu do Osvienčimu. Hilda Hrabovecká oslovila autora v roku 2008. Klimáček však ponuku odmietol, pretože sa na to necítil, žiadne divadlo nejavilo záujem a ako autor nemal pocit, že by mohol k téme pridať niečo nové. V roku 2011 ho však oslovilo Divadlo Aréna s podnetom pochádzajúcim opäť od pani Hraboveckej.
V hre sa chcel autor venovať viac slovenskému pohľadu na udalosti. Centrálnou témou je „postoj príslušníkov väčšinového národa k časti histórie, na ktorú by sme najradšej zabudli“. Slovenský holokaust bol podľa autora „hlavne o krádeži majetkov“: „Vtedy sa niektorí ľudia chopili možnosti zbaviť sa konkurencie a ešte ju aj okradnúť“. Arizáciu a znárodňovanie považuje za dve hlavné krádeže v slovenských dejinách. Postava Anna Králiková sa po Novembri vráti na Slovensko so zámerom reštituovať svoj pôvodný majetok pričom zistí, že majetok bol arizovaný jej rodinou. V hre boli tiež využité autentické žiadosti o arizáciu.
Prvé naštudovanie.
Prvé naštudovanie "Holokaustu" bolo uvedené Divadlom Aréna týmto tímom:
Obsadenie:
Luzern (kantón)

Luzern je kantón, ktorý sa nachádza v strednom Švajčiarsku. Hlavným mestom kantónu je Luzern. 
Obyvateľstvo.
Vývoj obyvateľstva.
Vývoj obyvateľstva na území dnešného kantónu Luzern od 1850:
Počet obyvateľov kantónu sa zvýšil v období 1850 – 1888 len nepatrne. Vtedy sa z oblasti vysťahovalo veľa chudobnejších obyvateľov do priemyselných regiónov Švajčiarska a do zámoria. Kedysi bol hlavnou zložkou rastu obyvateľstva prirodzený prírastok; dnes ňou je prisťahovalectvo.
Mestá a obce.
Najväčšie sídla kantónu k 31. decembru 2010 sú:
Netball na Afrických hrách

 
Netball bol prvýkrát zaradený do programu Afrických hier na šiestych hrách v roku 1995 v Harare. Na 2 hrách, v roku 2003 a 2011, sa netball neobjavil v programe hier. Vrátil sa až po 12 rokoch na hrách v mozambickom Mapute. Africké hry organizuje Africký olympijský výbor (ANOCA) a africký netballový turnaj od roku 2011 zase Africká netballová konfederácia (CANA). Družstvo Južnej Afriky zvíťazilo dvakrát z 3 konaných netballových turnajov.
Ivan Hálek

MUDr. Ivan Hálek (* 11. november 1872, Praha – † 17. február 1945, Modřany, Praha) bol významný český lekár, zdravotnícky organizátor, humanista, spisovateľ, publicista, prekladateľ a pedagóg pôsobiaci na Slovensku.
Biografia.
Bol synom českého básnika Víťazoslava Hálka, otcom herečky Eleny Hálkovej a starým otcom herečky Jany Štěpánkovej.
Po ukončení gymnaziálnych štúdií v Prahe absolvoval lekársku fakultu Karlovej univerzity (1896). Počas vysokoškolských štúdií bol stúpencom učenia L. N. Tolstého a osobne sa poznal so slovenskými tolstojovcami Dušanom Makovickým a Albertom Škarvanom. V duchu tohto učenia sa snažil aj vzdelávať a mravne povzniesť slovenský ľud, najmä na Kysuciach.
Od roku 1901 až do marca roku 1939 pôsobil ako lekár na severozápade Slovenska. Po vzniku vojnovej Slovenskej republiky sa vrátil do Čiech, žil až do smrti v Modřanoch pri Prahe.
Pôsobil aj ako politik a poslanec Národného zhromaždenia za Slovenskú národnú a roľnícku stranu, respektíve za Republikánsku stranu poľnohospodárskeho a maloroľníckeho ľudu (agrári), s ktorou Slovenská národná a roľnícka strana začiatkom 20. rokov splynula.
Junior Eurovision Song Contest 2012

Junior Eurovision Song Contest 2012 bola desiata edícia hudobnej súťaže Junior Eurovision Song Contest. Súťaž sa konala v Amsterdame, v Holandsku, dňa 1. decembra 2012.
Útok sarínom v tokijskom metre

Sarínový útok bol atentát spáchaný v metre v hlavnom meste Japonska v Tokiu dňa 20. marca 1995. Počas rannej dopravnej špičky bol v systéme podzemnej dráhy vypustený nervový plyn sarín, ktorý zabil niekoľko ľudí a tisíce zranil.
Priebeh útoku.
Útok pozostával z 5 koordinovaných činov: v 5 rôznych súpravách 3 liniek bol vypustený plyn (zasiahnuté linky: Chiyoda, Marunouchi a Hibiya).
V pondelok 20. marca 1995 sa vydalo 5 členov sekty Óm šinrikjó do tokijského metra s plastovými vrecúškami zabalenými v novinách, ktoré obsahovali 900 ml tekutého jedu sarín. Každý páchateľ mal 2 vrecúška okrem jedného, ktorý niesol tri. Počas rannej špičky v jednom z najfrekventovanejších systémov metra na svete prepichli vrecúška ostrým špicom dáždnika. Linky a stanice boli vopred vybrané a po prepichnutí vreciek páchatelia vystúpili zo súprav a na konkrétnych staniciach ich čakali komplici, ktorý zabezpečili ich odvoz. Tekutý sarín medzitým vytekal na podlahu vlakov a prevádzka metra fungovala normálne až do času, kým nezačali mať cestujúci problémy. Z niektorých súprav personál metra vyhodil prepichnuté vrecká a postaral sa o zranených, avšak súprava s rýchlo vyparujúcim sa sarínom na dlážke pokračovala ďalej. O pár staníc ďalej bola prevádzka ukončená a cestujúci evakuovaní.
V inej súprave jedno z dvoch vreciek vôbec nebolo prepichnuté a druhé našťastie veľmi zle, čo spôsobilo veľmi pomalé vytekanie sarínu.
V ďalšej zase bolo vrecko prepichnuté veľakrát a cestujúci veľmi rýchlo zbadali, že sa niečo deje. Zdroj problému identifikovali a hneď na ďalšej stanici bolo vrecko vykopnuté jedným pasažierom von na nástupište stanice, kde práve vlak stál. O 4 stanice bol vlak zastavený úplne, pretože cestujúci stlačili núdzové tlačidlo keď vlak prechádzal tunelom.
Následky.
Pri útoku zomrelo 13 cestujúcich alebo pracovníkov metra (niektoré zdroje uvádzajú 12). Tisíce ľudí potrebovalo pomoc v nemocniciach. Mnohí ľudia boli veľmi vážne zasiahnutí sarínom, ale väčšina mala len ľahké zranenia, napr. dočasné oslepnutie alebo dýchacie problémy.
Páchatelia.
Päť mužov, ktorí prepichli vrecká s jedom a ďalší, ktorí im pomáhali s odvozom boli členmi sekty Óm šinrikjó. Aj páchatelia, aj ich vodiči boli odsúdení buď na doživotie, alebo na trest smrti.
Na trest smrti bola odsúdená aj hlava sekty Šoko Asahara (narodený 1955). Takmer nevidiaci Asahara svojím učením oslovil tisíce ľudí nielen v Japonsku, mnohí z nich vysoko vzdelaní (aj na prestížnych univerzitách). Až v roku 2004 ho súd po niekoľkoročnom procese odsúdil na smrť a to aj kvôli iným zločinom popri útoku na metro. Poprava bola vykonaná 6. júla 2018. 
Sarín.
Sarín je vysoko toxická, nervovo-paralytická bojová chemická látka. Patrí medzi najtoxickejšie bojové otravné látky. Kvapka o veľkosti špendlíkovej hlavičky je schopná zabiť dospelého človeka.
Zürich (kantón)

Zürich je nemeckojazyčný kantón, ktorý sa nachádza v severovýchodnom Švajčiarsku. Hlavným mestom kantónu je mesto Zürich, najväčšie švajčiarske mesto. Oficiálnym jazykom je nemčina, ale v tomto kantóne sa používa švajčiarsky dialekt nemčiny – (züritüütsch).
Nemoc tretej moci

Nemoc tretej moci je slovenský dokumentárny film autorky Zuzany Piussi z roku 2011. Témou filmu je stav slovenského súdnictva. Kvôli filmu čelí Zuzana Piussi žalobe o porušení dôvernosti ústneho prejavu a hrozí jej trest až dva roky väzenia.
Tvorcovia filmu spolu so Slovenskou televíziou čelia žalobe. Dôvodom je rozhovor Zuzany Laukovej s vtedajšou predsedníčkou Okresného súdu Bratislava I a bývalou členkou Súdnej rady SR Helenou Kožíkovou. Lauková je dcéra sudkyne Marty Laukovej, ktorá odmietla ovplyvňovanie v rozhodovaní o väzbe člena gangu a následne mala byť šikanovaná vedením súdu aj počas vážnej choroby. Kožíková ako nová predsedníčka Okresného súdu "zastavila vyplácanie príplatkov k náhrade príjmu a k nemocenskému" údajne účelovej práceneschopnosti sudkyne Laukovej. Lauková zomrela v júli 2011. Sudkyňa Kožíková podala trestné oznámenie voči Slovenskej televízii za odvysielanie dokumentu v relácii Pod lampou a žiada odškodné 30 tisíc eur. Malo ísť o čin porušovania dôvernosti ústneho prejavu osobnej povahy. Piussi na svoju obranu vyhlásila, že Kožíková o nakrúcaní vedela a schválila ho. Režisérke dokumentu tak hrozí až dvojročný trest odňatia slobody. Táto hrozba vyvolala reakcie umeleckej aj laickej verejnosti.
Viaceré známe aj menej známe osobnosti podpísali "Vyhlásenie k trestnému stíhaniu Zuzany Piussi" na podporu režisérky a nesúhlase s trestným stíhaním proti jej osobe. Zuzany Piussi sa zastal aj minister zahraničných vecí Česka Karel Schwarzenberg, film a jeho režisérku mal spomenúť na spoločnom rokovaní vlád Slovenska a Česka: „Natočila skvělý film, a jestliže bude odsouzená, tak se vrátíme o dvacet pět let zpátky". Aktivista a predseda OKS Ondrej Dostál na svojom blogu zverejnil článok "Ak zavriete Piussi, tak aj mňa, prosím". Na základe toho podal trestné oznámenie na samého seba a polícia ho v novembri 2012 vo veci aj vypočula. Schvaľovanie trestného činu je tiež trestným činom.
Nemoc tretej moci sa zúčastnil 18. ročníka Medzinárodného festivalu lokálnej televízie 2012 v Košiciach. Film je distribuovaný prostredníctvom webstránky .týždňa a iných internetových médií.
V Česko-Slovenskej filmovej databáze mal film v decembri 2012 hodnotenie 72%. Dostal sa na 4. miesto kategórie Film v ankete Denníka SME o kultúrnu udalosť roka. Autorkine filmy "Od Fica do Fica" a "Krehká identita" sa tiež umiestnili v prvej päťke.
Majstrovstvá AFNA v netballe 2010

Majstrovstvá AFNA v netballe 2010 boli 22. majstrovstvá AFNA, panamerické majstrovstvá v netballe žien, ktoré organizuje Americká netballová federácia (AFNA). Konali sa od 23.27. júla 2010 v Beausejour, na Svätej Lucii, za účasti 6 tímov. Víťazom sa stalo družstvo Trinidadu a Tobaga, ktoré na šampionáte vyhralo všetky svoje zápasy. 
Tieto majstrovstvá tiež slúžili ako kvalifikácia na Majstrovstvá sveta 2011, ktoré sa konali v Singapure. Kvalifikovali sa na ne 2 najlepšie tímy.
Účastníci.
1 Umiestnenie vo svetovom rebríčku IFNA k júlu 2010
Výsledky.
Play-off sa nehralo.
Majstrovstvá AFNA v netballe 2008

Majstrovstvá AFNA v netballe 2008 boli 21. majstrovstvá AFNA, panamerické majstrovstvá v netballe žien, ktoré organizuje Americká netballová federácia (AFNA). Konali sa od 20.25. júla 2008 v Kingstowne, na Svätom Vincente a Grenadínach, za účasti 6 tímov. Všetky zápasy sa hrali v Arnos Vale Sports Complex. Víťazom sa 11-krát stalo družstvo Jamajky, ktoré na šampionáte vyhralo všetky svoje zápasy. 
Účastníci.
1 Umiestnenie vo svetovom rebríčku IFNA k máju 2008
Výsledky.
Play-off sa nehralo.
Židia v Saudskej Arábii

Dejiny židovskej komunity v Saudskej Arábii sú dlhé takmer dve tisíc rokov. Vďaka saudskoarabskému islamskému antisemitizmu však v súčasnosti v krajine niesu prakticky žiadni Židia. Verejné bohoslužby všetkých náboženstiev s výnimkou islamu sú prísne zakázané. Židom je do krajiny povolený vstup len v prípade nutnosti.
Dejiny.
Prvé zmienky o Židoch v oblasti dnešnej Saudskej Arábie sa podľa niektorých výpočtov datujú k obdobiu Šalamúnovho chrámu. Imigrácia na arabský polostrov začala v 2. storočí a okolo 6. a 7. storočia sa nachádzala značná židovská komunita v Hidžáze, najmä v Medíne a jej okolí. A to predovšetkým kvôli vodcom Dhu Nuwasovi (ktorý bol veľmi proti konvertovaniu jeho poddaných k judaizmu a ktorý perzekvoval kresťanov vo svojom kráľovstve ako reakciu na kresťanskú perzekúciu Židov) a Abu Karib Asadovi.
Židia z Hejazi boli predovšetkým obchodníci s vínom a kupci. V rovnakom období sa vyvíjala významná židovská komunita v súčasnom Jemene, najmä v mestách Aden a Hadramaut, v ktorých sa židovské osídlenie udržalo do relatívne nedávnej doby. Židovské osídlenie tiež existovalo na severe polostrova.
Pod nadvládou islamu.
Po vzostupe islamu v 7. storočí bolo so židovskou populáciou v Jemene zaobchádzané veľmi vľúdne, podľa islamskej tradície „v náboženstve nie je nátlaku“. Židovské náboženstvo a kultúra tak prežila islamskú nadvládu. Ich zvyky, filozofia, oblečenie a jazyk boli z väčšej časti identické ako u ich moslimských susedov. Pre príklad Židia hovorili arabsky, namiesto typického judeo-arabského dialektu. Po vzostupe islamu boli hlavými židovskými komunitami tie v Adene a Hadramaute.
Ferrari F40

Ferrari F40 je automobil, ktorý bol predstavený pri príležitosti 40. výročia automobilky Ferrari, preto nesie názov F40. Je nástupcom modelu 288 GTO, neskôr v roku 1995 bolo nahradené modelom F50. Vyrobených bolo iba 1311 kusov; preto je dnes veľmi vzácne a jeho cena sa v súčasnosti pohybuje okolo 350 000 – 400 000 €. Disponoval len veľmi "sparťanskou výbavou", ale vďaka jeho jedinečnému vzhľadu sa hneď stal obľúbený. F40-tka vychádzala z návrhov zakladateľa firmy – Enza Ferrariho, ktorý pôvodne plánoval len 450 kusovú výrobu. 
Špecifikácia.
Motor a pohon.
Ferrari F40 využíva 2,9-litrový, dvakrát preplňovaný vidlicový osemvalec, ktorý je pozdĺžne uložený pred zadnou nápravou – teda uprostred. Disponuje výkonom 477 PS (351 kW; 471 hp) pri 7000 ot./min. a krútiacim/točivým momentom až 577 Nm pri 4000 ot./min. Vďaka nízkej hmotnosti a vysokému výkonu prekonala F40-tka /h za 4s a dosiahla maximálnu rýchlosť až /h; preto sa v roku 1987 stala najrýchlejším sériovo vyrábaným autom na svete a z trónu zosadila tiež legendárne Porsche 959, ktorého maximálna rýchlosť bola "len" /h. Motor má klasické rozvody DOHC (4 ventily na valec) a rozmery valca a (polomer a výška). Model F40 má jednoduchú 5-rýchlostnú, manuálnu prevodovku; vďaka nej dokázal ísť rovných /h na jednotku. Prevodovka uložená uprostred vozidla posiela výkon na zadnú nápravu, ktorú tvorí jednoduchý diferenciál a jednoduchá torzná tyč – to znamená to, že čo robí pravé, to robí aj ľavé koleso. Nielen preto sa F40 ťažko ovláda+ okrem toho nemala posilňovač riadenia, radenia či ABS.
Karoséria a vzhľad.
Karoséria je z pevných uhlíkových vlákien a oceľovej konštrukcie. Vzadu má F40-tka mohutné krídlo pre zlepšenie aerodynamiky. Celá karoséria je aerodynamicky tvarovaná a zaoblená, aby dosiahla čo najlepší prítlak a čo najmenší odpor vzduchu (len 0,34). Týmto zároveň karoséria nabrala agresívny vzhľad, čo model F40 preslávilo a okamžite ho katapultovalo do automobilovej siene slávy. Dodnes sa aj vďaka svojej jednoduchosti považuje za jedno z najkrajších a najlepších superšportových aut.
Zavesenie kolies.
Ferrari F40 používalo v podstate rovnaké plne nezávislé lichobežníkové zavesenie kolies ako typ 288 GTO, s vinutými pružinami okolo nastavitelných tlmičov Koni. Na prianie mohlo byť kupé F40 vybavené zavesením s elektronicky nastaviteľnou svetlostou vozidla a tuhosti odpruženia. Odlahčené kotúčové brzdy boli vyvinuté v spolupráci s firmou Brembo. Celý brzdový systém bol prevzatý z tedajších vozidiel formule 1. 17palcové hliníkové kolesá Speedline sa montovali jedinou centrálnou maticou.
Aerodynamika.
Aerodynamika F40 nebola cielená len na dosiahnutie maximálnej rýchlosti (tu sa vozidlo spolieha skôr na silu motora), ale hlavne na zvýšenie stability vozidla pri vysokých rýchlostiach. Dôležité bolo aj dostatočné chladenie výkonného motora a odvádzanie tepla od motora. Výsledkom bolo čosi ako pretekársky automobil s odkrytými kolesami, opatrený karosériou. Veľká pozornosť bola venovaná taktiež prúdeniu vzduchu pod predok a kabínu, motor ale nebol zospodu uzavrený.
Leonardo Fioravanti

Leonardo Fioravanti (* 31. január 1938, Miláno, Taliansko) je taliansky automobilový dizajnér a generálny riaditeľ spoločnosti Fioravanti Srl.
Biografia.
Vyštudoval strojné inžinierstvo na Politecnico di Milano, špecializované na aerodynamický tvar a dizajn karosérií. Pracoval 24 rokov v Pininfarine ako dizajnér a v roku 1964 sa stal generálnym riaditeľom výskumného centra Pininfarina - Pininfarina Studi &amp; Ricerche. Pred založením vlastnej spoločnosti Fioravanti v roku 1991 zastával pozíciu zástupcu generálneho riaditeľa vo Ferrari a dôležitý post v Centro Stile de Alfa Romeo.
Fioravanti navrhol tieto modely: Ferrari Dino, Ferrari Daytona, Ferrari F40, Ferrari P5 a P6, Ferrari Pinin, Ferrari 512 Berlinetta Boxer, Ferrari 365 GT4 2 +2, Ferrari 308 GTB/GTS, Ferrari 288 GTO, a Fiat 130.
Jeho dvaja synovia, architekt Matteo a právnik Luca, s ním pracujú vo Fioravanti Srl.
16. januára 2009 bol Leonardo Fioravanti zvolený za predsedu skupiny Car Coachbuilders ANFIA (3-ročný mandát: 20092011).
Ignaz Schustala (starší)

Ignaz Schustala (starší) alebo po česky Ignác Šustala (* 6. december 1822, Kopřivnice – † 29. január 1891, Viedeň) bol český podnikateľ, zakladateľ firmy Nesselsdorfer Wagenbau-Fabriks-Gesellschaft, neskôr premenovanej na Tatra. 
Životopis.
Pochádzal z farmárskej rodiny a v mladom veku sa stal sirotou. Bol vyučeným sedlárom a lakovníkom a po nadobudnutí praktických zručností začal v roku 1850 v malej dielni vyrábať kočiare a bričky. Jeho výrobky si získali dobré meno a už v roku 1853 rozšíril produkciu za výraznej podpory továrnika Adolfa Rašku, ktorý prebral zodpovednosť za ekonomiku v spoločnosti. Vznikla tak spoločnosť „Ignaz Schustala &amp; Co”, ktorá začala široké portfólio dopravných prostriedkov vyvážať aj do Ruska, Haliče, Pruska, ale aj do zámoria. Spoločnosť mala pobočky napr. v Prahe, Viedni i Berlíne a odbytový sklad v Haliči. 
Po smrti Adolfa Rašku v roku 1877 sa firma dostala do ekonomických problémov, ktoré pomohlo vyriešiť rozšírenie výroby o železničné vozne. Odborným technickým poradcom sa stal "Hugo Fischer", ktorý sa podieľal na revízií Severnej železnice cisára Ferdinanda. Po premene spoločnosti na akciovú spoločnosť sa v roku 1890 stal riaditeľom vagónky. 
Ignác Šustala mal synov Jána (1854-1899), Adolfa (1855-1921), Josefa (1858-1940) a Ignáca (1862-1914). Podnikateľ zomrel v roku 1891 a tak rozšírenia podniku o výrobu automobilov pod vedením syna Adolfa, ktorá značku Tatra preslávila po celom svete, už nezažil.
Lee Dorman

Lee Dorman (* 15. september 1942 St. Louis, Missouri, USA − † 21. december 2012 Orange County, Kalifornia) bol americký rockový basgitarista, skladateľ a spevák. V roku 1967 sa stal členom skupiny Iron Butterfly, s ktorou nahral albumy "In-A-Gadda-Da-Vida" (1968), "Ball" (1969) a "Metamorphosis" (1970). Následne sa skupina rozpadla. Po niekoľkých rokoch bola obnovená a Dorman v nej pôsobil až do svojej smrti. V neaktívnom období Iron Butterfly bol členom kapely Captain Beyond, v ktorej okrem neho pôsobil ešte ďalší člen Iron Butterfly Larry "Rhino" Reinhardt. So skupinou nahral albumy "Captain Beyond" (1972), "Sufficiently Breathless" (1973) a "Dawn Explosion" (1977).
Larry Reinhardt

Larry „Rhino“ Reinhardt (* 7. júl 1948 – † 2. január 2012) bol americký rockový gitarista, hudobný skladateľ a spevák. V roku 1969 sa stal členom skupiny Iron Butterfly, s ktorou nahral album "Metamorphosis" (1970). Následne sa skupina rozpadla a Reinhardt bol členom kapely Captain Beyond, v ktorej okrem neho pôsobil ešte ďalší člen Iron Butterfly Lee Dorman a spevák skupiny Deep Purple Rod Evans. So skupinou nahral tri albumy "Captain Beyond" (1972), "Sufficiently Breathless" (1973) a "Dawn Explosion" (1977).
Cancún

Cancún („"Kankun"“) je kúpeľné a turisticky obľúbené mesto v štáte Quintana Roo v juhovýchodnom Mexiku. Je správnym centrom okrsku Benito Juárez a štátu Quintana Roo a v roku 2010 malo 722 800 obyvateľov.
Nachádza sa na polostrove Yucatán, na pobreží Karibského mora a je najvýchodnejšie položené mesto v Mexiku.
Lynkeus (syn Aigypta)

Lynkeus (, ) je v gréckej mytológii syn egyptského kráľa Aigypta a jeho manželky Argyfie, nástupca argejského kráľa Danaa.
Lynkeus bol jedným z päťdesiatich synov egyptského kráľa Aigypta, ktorí sa uchádzali o päťdesiat dcér svojho strýka líbyjského kráľa Danaa. Keďže Danaos o tom nechcel ani počuť a po dobrom im nechcel vyhovieť, vypovedal mu Aigyptos vojnu a porazil ho. Danaos potom z obavy pred zajatím ušiel aj so svojimi dcérami na Peloponéz, kde ho prijal argejský kráľ Gelanor. Onedlho sa šak pri brehoch Argolidy vylodil aj Aigyptos a vojsko Gelanora, ktoré sa mu postavilo na odpor porazil. Aigyptos potom so svojimi synmi prinútil Danaa, aby im dal dcéry za manželky.
Danaos chtiac nechtiac musel ustúpiť, ale vzápätí prikázal svojim dcéram, aby svojich manželov počas svadobnej noci zavraždili. Poslúchli ho všetky dcéry okrem najmladšej Hyperméstry, ktorá sa do svojho manžela Lynkea zaľúbila, otcov rozkaz nesplnila a pomohla mu ukryť sa do bezpečia.
Danaos sa tak Aigypta a jeho synov zbavil a keďže Gelanor po porážke svojho vojska ušiel, obyvateľstvo Argolidy si ho zvolilo za kráľa. Danaos následne Hyperméstre po súdnom procese odpustil a s jej manželom Lynkeom sa udobril. (podľa inej verzie Lykeus sestry svojej manželky a Danaa zabil) 
Po smrti Danaa sa Lynkeus stál kráľom Argu. Podľa historika Eusebia z Kaisareie vládol 41 rokov a jeho nástupcom sa stal syn Abas
Synodikon

Synodikon môže byť:
Majstrovstvá AFNA v netballe 2006

Majstrovstvá AFNA v netballe 2006 boli v poradí 20. majstrovstvá AFNA, panamerické majstrovstvá v netballe žien, ktoré organizuje Americká netballová federácia (AFNA). Konali sa od 10.19. augusta 2006 v Bridgetowne, na Barbadose, za účasti 8 tímov. Všetky zápasy sa hrali v Garfield Sobers Complex. Víťazom sa stalo družstvo Trinidadu a Tobaga, ktoré na šampionáte vyhralo všetky svoje zápasy. 
Tieto majstrovstvá boli zároveň kvalifikáciou na MS 2007, ktoré sa konali na Novom Zélande. Kvalifikovali sa na ne 2 najlepšie tímy. Jamajka, ako priamy kvalifikant z MS 2003, sa turnaja nezúčastnila.
Účastníci.
1 Umiestnenie vo svetovom rebríčku IFNA k januáru 2006
Výsledky.
Play-off sa nehralo.
Rostislav Marosz

Rostislav Marosz (* 23. február 1991, Vsetín, Česko) je český hokejový útočník. Momentálne hrá v slovenskom klube HK Dukla Trenčín.
Ignaz Schustala

Ignaz Schustala (po česky Ignác Šustala) môže byť:
Ferrari F50

Ferrari F50 je automobil, ktorý bol predstavený talianskou automobilkou Ferrari v roku 1995 na autosalóne v Ženeve. Bol vytvorený na 50. výročie založenia Ferrari . Je nástupcom modelu F40, neskôr v roku 2002 bolo nahradené modelom Ferrari Enzo. V súčasnosti je veľmi vzácne, pretože bolo vyrobených iba 349 kusov. Model F50 bol dostupný vo dvoch verziách, ako klasické kupé alebo ako targa – teda kupé s odnímateľným strešným panelom, častejšie označované ako roadster či kabriolet. Model mal pripomínať vodičovi čo najviac jazdu v monoposte Formuly 1, možno aj preto nemal žiadne elektronické systémy, posilňovač riadenia, ABS alebo len pohodlné sedadlá či klimatizáciu.
Špecifikácia.
Motor.
Nazýva sa Tipo 040 model SFE 4.7 VJGAEA, je pozdĺžne montovaný pred zadnú nápravu (rozmery valca: a  – polomer a výška), pracuje pri kompresnom pomere 11,3:1 a využíva elektronickú jednotku Bosch Motronic 2.7.
Je to atmosférický 65-stupňový, vodou chladený vidlicový dvanásťvalec s obsahom . Má rozvody DOHC s piatimi ventilmi na valec (teda spolu 60 ventilov). Preslávil sa najmä vďaka svojmu "diabolskému" zvuku a neuveriteľnej spotrebe paliva, ktorá sa pri mestskom cykle jazdenia šplhala k dramatickým 80 L/. Aj napriek tomu, že motor bol hlučný a neekonomický, zaručil modelu F50 okamžitý vstup do skupiny superšportov. Motor disponoval výkonom 520 koní, mal teda 111 koní na liter, čo je vysoké číslo aj na dnešnú dobu, hlavne medzi atmosférickými – nepreplňovanými motormi, teda motormi bez turbodúchadla či kompresora. Pretože motor nebol preplňovaný, dosahoval pomerne malý točivý moment. To mu znemožnilo mať "tvrdé" rýchlosti na prevodovke (malý prevodový pomer), čo malo za následok nižšiu maximálnu rýchlosť ako predchodca F40 napriek vyššiemu výkonu a lepšiemu aerodynamickému tvaru.
Ferrari F50 GT.
Ferrari F50 GT (tiež známe ako Ferrari F50 GT1) bol derivát Ferrari F50, určený pre použitie v pretekoch BPR Global GT Series. Ale Ferrari sa rozhodlo projekt zrušiť (z dôvodu plného nasadenia automobilky do šampionátu Formuly 1) a predané tak boli len tri autá – prototyp a dva zostavené špeciálne pre významných zákazníkov. F50 GT malo navyše veľké zadné krídlo, nový bodykit a výkon motora 750 koní.
Ron Bushy

Ron Bushy (* 23. december 1941, Washington D.C., USA – † 29. august 2021, Santa Monica, Kalifornia) bol americký rockový bubeník. Pôsobil v skupine The Voxmen. V roku 1966 sa stal členom skupiny Iron Butterfly, s ktorou nahral jej albumy "Heavy" (1968), "In-A-Gadda-Da-Vida" (1968), "Ball" (1969), "Live" (1970) a "Metamorphosis" (1970). V roku 1971 sa skupina rozpadla a Bushy na čas ukončil svoju hudobnú kariéru. V roku 1974 bola skupina obnovená a Bushy s ňou nahral jej dve posledné štúdiové albumy: "Scorching Beauty" a "Sun and Steel" (1975). Dodnes je jediným členom skupiny, ktorý sa podieľal na všetkých jej šiestich štúdiových albumoch. Po odchode zo skupiny Iron Butterfly vybudoval vlastné nahrávacie štúdio Bushwack Studios.
V roku 1977 zo skupiny odišiel a spolu s druhým bubeníkom Walterom Kibbeyom, gitaristom a spevákom Ronom „Rocket“ Ritchottom a dvoma ďalšími bývalými členmi Iron Butterfly, basgitaristom Philipom Taylorom Kramerom a klávesistom Billom DeMartinesom založil skupinu Magic. Skupina však dlho neexistovala a v roku 1978 sa rozpadla. Bushy opäť prešiel k Iron Butterfly, kde vydržal do roku 1979. Následne založil skupinu Gold, kde vedľa neho pôsobili gitarista a spevák John Koehring, Kramer a Ritchotte, ktorý bol krátko po založení nahradený Stuartom Youngom. Skupina na jar 1979 nahrala jeden album, ale nebol nikdy vydaný.
V roku 1982 a znovu v rokoch 19871988 sa Bushy zúčastnil niekoľkých koncertov Iron Butterfly. Od roku 1993 v skupine pôsobil až do jej rozpadu v roku 2012.
Netball na Hrách Spoločenstva národov

Netball na Hrách Spoločenstva národov je netballový turnaj, ktorý sa koná v rámci multišportového podujatia Hier Spoločenstva národov. Organizuje ho Federácia Hier Spoločenstva národov v spolupráci s Medzinárodnou netballovou federáciou (INF). Do programu hier bol turnaj prvýkrát zaradený na 16. hrách v roku 1998 v malajzijskom Kuala Lumpur. Odvtedy sa na ňom predstavuje pravidelne. Najúspešnejším družstvom je , ktorá na turnaji dokázala zvíťaziť 3-krát.
TV Avala

TV Avala bol srbský program, ktorý vysielal od 17. septembra 2006 do 4. novembra 2012. Vysielala 24 hodín denne a prevažnú časť tvorilo spravodajstvo, šport a filmy. Program čiastočne nahrádzal 3. okruh verejnoprávnej RTS. 
Zakladateľom televízie Avala bol Željko Mitrović, ktorý založil aj TV Pink. Televízia sa postupne vysoko zadĺžila,redaktori nedostávali mzdu načas a v médiách sa špekulovalo o jej predaji. Ekonomické problémy napokon zapríčinili odobratie licencie a ukončenie vysielania 4. novembra 2012.
Židia v Portugalsku

Židia v Portugalsku patria k sefardskej židovskej vetve. 
V dobe maurskej nadvlády tvorili Židia asi 10 % portugalského obyvateľstva. Aj v období reconquisty boli dôležitou zložkou kráľovského dvora a to až do 15. storočia, kedy na Pyrenejskom polostrove začala fungovať všemocná inkvizícia. Stovky utečencov sa vtedy z celého Španielska a Portugalska uchýlili na severovýchod krajiny, kam inkvizícia ešte nedosiahla. Po príchode inkvizítorov boli nútení aj tu prestúpiť na kresťanskú vieru, voliť odchod z krajiny či smrť.
V Portugalsku bola Židom priznaná sloboda vyznania až po páde monarchie roku 1910, avšak komunita tu zostala malá. V súčasnosti má približne 500 osôb židovského vyznania.. 
V osemdesiatych rokoch 20. storočia sa náhodne zistilo, že v Belmonte je židovská komunita, ktorá tajne praktikuje židovské rituály už od čias inkvizície. Prežila vďaka tomu, že otvorene udržovala tradíciu uzatvárania manželstva len medzi svojimi a tradície predávala z matky na dcéru a nie po otcovi, ako bývalo zvykom.
V krajine sa nachádzajú tri synagógy - v Lisabone, Porte a v Belmonte. Produkuje sa tu košer víno.
Svetová séria vo Fast5 netballe

Svetová séria vo Fast5 netballe je medzinárodné podujatie národných tímov vo Fast5 netballe, ktoré riadi Medzinárodná netballová federácia (INF). Prvý ročník sa uskutočnil v roku 2009 v Anglicku. Zúčastňuje sa ho 6 najlepších družstiev sveta, vždy na základe aktuálneho medzinárodného rebríčku INF. Najúspešnejším družstvom je družstvo Nového Zélandu, ktoré vyhralo päť zo šiestich podujatí.
Fast5 netball.
Fast5 netball (pôvodne nazývaný ako fastnet) je variácia netballu, ktorú INF (vtedy IFNA) zaviedla špeciálne pre súťaž svetovej série v roku 2008. Pravidlá sa v roku 2012 mierne prepracovali a hra dostala názov Fast5. Ide o rýchlejší formát netballu, ktorý by mal byť atraktívnejší pre televízie, a ktorý má za cieľ pritiahnuť viac divákov a sponzorov. Nové pravidlá spočívajú napríklad v skrátení štvrtín na 6 minút čistého hracieho času či v zavedení presilovej hry. Formát bol najskôr odskúšaný na anglických majstrovstvách dospelých aj junioriek.
Kráľ kráľov

Kráľ kráľov môže byť:
Falkes (syn Temena)

Falkes alebo Falkés (, ) je v gréckej mytológii syn argejského kráľa Temena, nástupca (spolukráľ) sikyónskeho kráľa Lakestada.
Osemdesiat rokov po trójskej vojne viedol otec Falka a jeho bratia Kresfontes a Aristodémos piaty a tentokrát už víťazný útok Dórov na mykénsky Peloponéz. Svoj podiel na tomto vojenskom úspechu mal aj Falkes, ktorý sa presadil prekvapivým nočným útokom s oddielom svojich vojakov na Sikyón. Po obsadení mesta, vzhľadom na to, že jeho vládca Lakestades pochádzal takisto ako on z rodu Heraklovcov, jeho život ušetril a po prevzatí moci mu dokonca umožnil zastávať vládny post spolu s ním. Na počesť tohto víťazstva dal Falkes potom v Sikyóne vybudovať chrám zasvätený bohyni Hére.
Keď sa jeho otec Temenos stal kráľom Argu a funkciou veliteľa vojsk v Argu nemenoval ani jedného zo svojich synov, ale uprednostnil Déifonta, manžela svojej dcéry Hyrnéthy, uniesol spolu s bratom Kerynom Hyrnéthu, aby tak Deifonta donútili vzdať sa svojej funkcie. Déifontes sa následne pokúsil svoju manželku oslobodiť, ale v zápale boja bola nešťastnou zhodou okolností svojim bratom Falkom usmrtená.
Po smrti Falka nastúpil na trón v Sikyóne jeho syn Rhégnidas.
Prekážka (sídlisko)

Prekážka je sídlisko v meste Liptovský Hrádok. Nachádza sa na sútoku riek Váh a Belá na juhozápadnom konci mesta. Je obkolesená vrchmi Nízkych Tatier.
Dejiny.
Dnešné sídlisko sa nachádza na mieste samostatnej obce, ktorá patrila zemanom z Podturne. S hrádockým panstvom o túto obec často viedli spory. Tomu, komu bude patriť rozhodol cisár až v roku 1889, kedy ju prisúdil Hrádockému panstvu. Znova sa Podtureň o ňu sporila po roku 1918, kedy si robila nároky na jej občanov. Žili to totiž veľmi bohatí Židia. Pri asanovaní budov pri stavbe sídliska sa našlo veľa zlatých predmetov, ktoré boli ukryté v zárubniach, múroch, medzi nábytkom a na rôznych iných miestach. Dnes sú vystavené v Ružomberku. Nachádzala sa tu aj židovská škola a synagóga, zbúrané v roku 1984, kedy sa tu postavilo sídlisko.
Súčasnosť.
Dnes je sídlisko najväčšie v meste. Nachádza sa tu aj predajňa potravín Lidl, Verex a ďalšie.
Belanská (sídlisko)

Belanská je sídlisko nachádzajúce sa v meste Liptovský Hrádok, susedí s riekou Belá.
Dejiny.
História sídliska sa začala písať už pred naším letopočtom. Usadili sa tu totiž ľudia púchovskej kultúry, o čom svedči nález 70 pohrebných urien v tejto lokalite. Potom bola dosť dlho zalesnená, a ten les tu bol do roku 1777, kedy sa les skultúrnil, aby mohlo vzniknúť Hrádocké arborétum. To tu bolo až do roku 1969, kedy tu bol postavený prvý panelový dom v meste.
Súčasnosť.
Vybavenosť sídliska.
Na sídlisku sa nachádzajú rôzne predajne, ako CBA Verex, Lippek Včela, darčekové obchody. V blizkosti sa nachádza škola, priamo na sídlisku sa nachádza materská škola. Tiež tu sídli Športový klub mesta, Telovýchovná jednota Tesla, dve reštaurácia, a dokonca aj kultúrny dom.
Ďalší vývoj sídliska.
Do roku 2020 by mali byť postavené ďalšie bytové domy.
Zdroje a referencie.
http://www.lhsity.sk/index.php?page=vysledkyvyhladavania&amp;skupina=mesto&amp;category=&amp;subcategory=
Addisonovská kríza

Addisonovská kríza (iné názvy: Addisonova kríza, nadobličková alebo adrenokortikálna kríza) je akútne zhoršenie Addisonovej choroby. Dochádza k rýchlemu zhoršovaniu jej príznakov, ku ktorým sa navyše pridávajú:
Liečba.
Podáva sa hydrokortizón vnútrožilovo, liečba šoku a príslušná úprava rozvratu vnútorného prostredia.
Mátrká (vydavateľstvo)

Mátrká alebo Mátriká (odborný prepis názvu a zároveň značka vydavateľstva: "Mātṛkā") je indická vydavateľská spoločnosť založená v roku 2007. Jej hlavným cieľom je rozširovať a oboznamovať verejnosť s bohatstvom indického umenia a kultúry. Jej aktivity siahajú od vydávania hudobných materiálov až po organizáciu hudobných vystúpení. 
Slovo mátrká má v sanskrite význam "božská matka" a označuje aj hinduistické bohyne nazývané "mátr(i)káh". 
Spoločnosť Mátrká založili B. Ďžájašrí a T. M. Krišna, ako platformu pre performatívnych umelcov zaoberajúcich sa tzv. karnatickou hudbou.
Africká netballová konfederácia

Africká netballová konfederácia, skr. CANA () je africká športová konfederácia, ktorá združuje netballové zväzy afrických štátov. Vznikla v roku 1997 a sídli vo Windhoeku, v Namíbii. V roku 2012 združovala 18 národných netballových zväzov a na jej čele stál Namíbijčan Madam Carol Garoes. CANA nie je členom Medzinárodnej netballovej federácie (INF), ale je členom "Supreme Council for Sport in Africa (SCSA)" (Najvyššej rady pre šport v Afrike).
Aerodrome Jasna

Aerodrome Jasna je súkromné letisko, nachádzajúce sa na Liptove pri vodnej nádrži Liptovská Mara. Vzniklo rekonštrukciou pôvodného letiska Gôtovany, vybudovaného v sedemdesiatych rokoch 20. storočia. Letisku bol pridelený medzinárodný ICAO kód "LZJS" (Montreal dec. 2010) a ministerstvom dopravy SR pridelená rádiová frekvencia 123,4 MHz.
Poloha v blízkosti termálnych aquaparkov Bešeňová a Tatralandia, ako aj nízkotatranského strediska Jasná ho ponúka na rýchlu dostupnosť do týchto turisticky atraktívnych lokalít.
Živé kvety (album)

Živé kvety je štúdiový album skupiny Živé kvety z roku 2000.
85th Academy Awards

85th Academy Awards (doslova "85. udeľovanie Cien Akadémie") alebo ľudovo 85. udeľovanie Oscarov je ceremónia, na ktorej boli ocenené najlepšie filmy za rok 2012. Uskutočnila sa 24. februára 2013 v divadle Dolby Theatre v Hollywoode, Los Angeles, Kalifornia. Ceremoniál vysielala v USA stanica ABC. Moderátorom show bol po prvýkrát herec Seth MacFarlane.
Nominanti.
Filmy s viacnásobnými nomináciami a oceneniami.
Nasledovných 15 filmov obdržalo viacnásobné nominácie:
Nasledovných 6 filmov obdržalo viacnásobné ocenenia:
Zločin (seriál)

Zločin (angl. "The Killing") je americký dramatický seriál. Seriál mal premiéru 3. apríla 2011 na americkej káblovej stanici AMC a posledná čťasť bola odvysielaná 1. augusta 2014. Na Slovensku ho vysielala TV JOJ. Slovenská premiéra bola 7. januára 2013.
Seriál sa sústreďuje na vraždu mladého dievčaťa Rosie Larsenovej a nasledujúci dopad vraždy na políciu, podozrivých a jej rozrušenú rodinu. V seriáli hrajú Mireille Enos, Billy Campbell, Joel Kinnaman, Michelle Forbes, Brent Sexton, Kristin Lehman, a Eric Ladin. Stanica AMC rozhodla 10. septembra 2013, že seriál skončí po 3. sérii. 15. novembra 2013 však internetová VOD služba Netflix oznámila, že si objednáva štvrtú sériu, so šiestimi časťami, ktorá je zároveň poslednou.
D-brána

D-brány v teórii strún predstavujú triedu objektov, na ktoré sa viažu konce otvorených strún. Väzba sa riadi Dirichletovými okrajovými podmienkami, na základe ktorých je odvodený názov týchto objektov, brána naopak pochádza zo slova membrána. D-brány boli objavené Daiom, Leighom a Polchinskim, nezávisle Hořavom v roku 1989. V roku 1995 Polchinski identifikoval D-brány s čiernymi p-bránovými riešeniami supergravitácie. Tento objav spustil druhú superstrunovú revolúciu a viedol tak k holografickej ako aj strunovej dualite v rámci M-teórie.
D-brány sú obvykle klasifikované podľa ich priestorovej dimenzie, ktorá je indikovaná číslom uvedeným za písmenom D. D0-brána je preto jediný bod, D1-brána je priamka (nazývaná tiež "D-struna"), D2-brána je rovina, a D25-brána vypĺňa priestor v strunovej teórii s maximálnou možnou dimenziou (bozonická strunová teória). Existujú tiež instantonické D(-1)-brány, ktoré sú lokalizované v priestore aj čase.
Joseph Polchinski

Joseph Polchinski (* 16. máj 1954, White Plains, New York, USA – † 2. február 2018) bol americký fyzik zaoberajúci sa hlavne teóriou strún.
Vyštudoval Canyon del Oro High School v Tucsone, Arizona v roku 1971, bakalársky titul získal na Caltechu v roku 1975, a Ph.D. na Berkeley v roku 1980 pod vedením Stanleyho Mandelstama. Po postdoktorandských pozíciach na SLACu (1980 – 1982) a Harvarde (1982 – 1984) sa stal profesorom na Univerzite v Texase v Austine v rokoch 1984 až 1992. Od roku 1992 bol profesorom na Kalifornskej univerzite v Santa Barbare. Od toho istého roku sa stal tiež členom Kavli Inštitútu teoretickej fyziky v Santa Barbare.
Polchinski je autorom dvojzväzkovej učebnice "Teória strún" 1998 (). Medzi jeho najznámejšie príspevky k teoretickej fyzike patria D-brány a takzvaný Polchinského paradox súvisiaci s Novikovým princípom konzistentnosti. V roku 2008 získal Diracovu medailu za prácu na teórii superstrún.
Rak (priezvisko)

Rak je slovenské a české priezvisko. Na Slovensku je najčastejšie v Humennom, obci Sedliská (okres Vranov nad Topľou) a v Bratislave. V Česku je najrozšírenejšie v mestách Praha, Valašské Klobouky a Luhačovice (obe okres Zlín).
Známi nositelia.
Pozri v článku Rak.
Alóeus

Alóeus (, ) môže byť v gréckej mytológii:
Juhovýchodná Európa

Juhovýchodná Európa je časť Európy na juhovýchode kontinentu, do ktorej sa radia rôzne štáty a územia podľa daného kontextu.
Územia so sporným štatútom.
V užšom poňatí sa môžu podľa kontextu za štáty juhovýchodnej Európy považovať napríklad len štáty zasahujúce na územie Balkánu, alebo všetky okrem Turecka, atď.
Grécko je často radené medzi štáty južnej Európy, Maďarsko a Slovinsko medzi štáty strednej Európy a Moldavsko medzi štáty východnej Európy.
Geografia.
Oblasť sa rozkladá na Balkánskom polostrove. Najvyššími pohoriami sú Karpaty, Dinárske vrchy, Stará planina a Pindos. Najväčšími riekami sú Dunaj, Sáva, Dráva, Velika Morava a Marica.
Dejiny.
V 14. storočí dobyli územie juhovýchodnej Európy Osmanskí Turci. Podrobené národy si nezávislosť vybojovali až v 1912 v prvej balkánskej vojne o rok neskôr prepukol konflikt medzi Gréckom a Srbskom na jednej strane a Bulharskom na strane druhej. Po prvej svetovej vojne vzniklo kráľovstvo Juhoslávia. Za druhej svetovej vojny bolo územie obsadené mocnosťami Osi. Po vojne sa všetky štáty v oblasti až na Grécko, Turecko a Cyprus stali súčasťou Východného bloku. Po roku 1989 padol komunizmus vo väčšine krajín juhovýchodnej Európy a začala občianska vojna v Juhoslávii. V roku 2007 pristúpili Bulharsko a Rumunsko do EU.
Obyvateľstvo.
Prevažujú slovanské jazyky medzi ktoré nepatrí albánčina, maďarčina, rumunčina, gréčtina a turečtina. Medzi slovanské národy patria Bulhari, Slovinci, Srbi, Chorváti, Bosniaci a Macedónci.
Americká netballová federácia

Americká netballová federácia, skr. AFNA () je americká športová konfederácia, ktorá združuje netballové zväzy amerických štátov. Sídli v Kingstone, na Jamajke. V roku 2012 združovala 15 národných netballových zväzov a na jej čele stál Jamajčan Molly Rhone. 13 zväzov sú plní členovia, dvaja sú pridružení. AFNA je členom Medzinárodnej netballovej federácie (INF) a tiež Panamerickej športovej organizácie (PASO).
Ženeva (kantón)

Ženeva je francúzskojazyčný kantón, ktorý sa nachádza v juhozápadnom Švajčiarsku. Hlavným mestom kantónu je mesto Ženeva, pričom kantón vlastne tvorí mesto so svojím blízkym okolím. 
Geografia.
Kantón Ženeva tvorí juhozápadný cíp Švajčiarska, pričom je takmer úplne obklopený francúzskym územím. Hranice s Francúzskom – a to s departementami Ain a Haute-Savoie – predstavujú , tie s ostatným švajčiarskym územím (kantónom Vaud) len 4,5 kilometra.
Kantón obklopuje juhozápadnú časť Ženevského jazera pri výtoku Rhôny v jej toku k Stredozemnému moru. Druhou najdôležitejšou riekou je Arve, pritekajúca od Chamonix, ktorá sa v Ženeve vlieva do Rhôny ako jej ľavobrežný prítok. 
Obec Céligny tvorí exklávu kantónu v kantóne Vaud na pravom brehu Ženevského jazera.
Obyvateľstvo.
Kantón Ženeva mal k 30. novembru 2012 469 520 obyvateľov. S 188 461 cudzincami k 30. novembru 2012 patrí kantón k tým s najväčším podielom cudzincov (40,1 %) – priemer vo Švajčiarsku je 22,3 %.
Najväčšie sídla.
K 30. novembru 2012 malo 12 z celkového počtu 45 obcí viac ako 10 000 obyvateľov:
Dejiny.
Kantón Ženeva bol vytvorený v roku 1815 z mesta Ženeva, jemu podriadených území a takisto aj na Viedenskom kongrese pričlenených území, predtým francúzskych a savojských (napr. mesto Carouge). Aristokratické režimy sa udržali až do liberálnej revolúcie 7. októbra 1846. V nasledujúcom roku 1847 prijal novú kantonálnu ústavu a v roku 1848 súhlasil s novou švajčiarskou spolkovou ústavou. Odvtedy sa zaraďuje medzi liberálne kantóny Švajčiarska.
Demilitarizovaná zóna

Demilitarizovaná zóna alebo demilitarizované pásmo (skr. DMZ) môže byť:
Matrka

Matrka môže byť:
Mátrká

Mátrká alebo mátriká môže byť:
Zemný olej

Zemný olej môže byť:
Vazelína

Vazelína alebo staršie vazelín je tuhé alebo polotuhé mastivo zložené z kvapalného mastiva (oleja) zmiešaného so zahusťujúcim činidlom (alkalické alebo kovové mydlá mastných kyselín) s prísadami. Získava sa ako destilačný zvyšok neasfaltickej ropy. Lekárska vazelína je prečistená verzia takéhoto mastiva.
Vazelína sa používa na mazanie a konzervovanie kovov (strojových súčastí), na prípravu (lekárskych) mastí, kozmetických prípravkov a podobne.
Prekážka

Prekážka môže byť:
Belanská

Belanská môže byť:
Agelaos (syn Temena)

Agelaos (, ) je v gréckej mytológii syn argejského kráľa Temena.
Keď Heraklovci porazili posledného mykénskeho vládcu Tisamena a podrobili si Peloponéz, rozdelili si krajinu žrebom. Temenovi bohyňa šťastnej náhody Tyché dopriala, aby sa stal vládcom v Argu, kde predtým vládol Tisamenos. Keďže ale Temenos neskôr funkciou veliteľa vojsk v Argu nemenoval ani jedného zo svojich synov a uprednostnil Déifonta, manžela svojej dcéry Hyrnéthy, vrtkavý osud sa s ním nepekne zahral.
Jeho synovia Agelaos, Eurypylos a Kallias, boli jeho rozhodnutím rozhorčení, preto najali vrahov, ktorí ho zavraždili. Podľa antického autora Diodora Sicílskeho sa však zranenému Temenovi podarilo utiecť do Tegee v Arkádii, kde neskôr zomrel ako mocná a uctievaná osoba.
Oceánska netballová federácia

Oceánska netballová federácia, skr. ONF () je oceánska športová konfederácia, ktorá združuje netballové zväzy oceánskych štátov. Sídli na Cookovych ostrovoch. V roku 2015 združovala 9 národných netballových zväzov a na jej čele stál Tina Browne z Cookových ostrovov. 7 zväzov sú plní členovia, dvaja sú pridružení. ONF je členom Medzinárodnej netballovej federácie (INF) a tiež Oceánskej federácie olympijských športov (OSFO).
Adekvátnosť

Adekvátnosť (príslušné prídavné meno je adekvátny) môže byť:
Adekvátny (filozofia)

Adekvátny vo filozofii je jeden zo základných pojmov teórie poznania. Adekvátne poznanie odráža objektívnu skutočnosť, pričom jeho stupeň súvisí so vzťahom absolútnej a relatívnej pravdy. Zhoda medzi poznatkom a objektom, ktorý poznávame je objektívna pravda.